open-index/open-wikipedia-markdown huggingface dataset:
Gastonija

**Gastonija** () ir pilsēta Ziemeļkarolīnas štatā, ASV, Gastonas apgabala administratīvais centrs.

## Atsauces

## Ārējās saites
* Oficiālā mājaslapa
1965. gada Latvijas čempionāts šahā

**1965. gada Latvijas šaha čempionāts** - Latvijas PSR 22. šaha čempionāts vīriešiem un Latvijas PSR 19. šaha čempionāts sievietēm.

## Turnīra gaita
Latvijas PSR 22. šaha čempionāts vīriešiem notika 1965. gadā Rīgā. Gatavojoties tajā gadā paredzētajiem Pasaules šaha čempionāta pretendentu mačiem turnīrā piedalījās Latvijas spēcīgākais šahists Mihails Tāls. Atšķirībā no 1958. gada čempionāta, kurā lielmeistaram neizdevās uzvarēt, šoreiz pretinieki Tālu respektēja vairāk, un šaubas par viņa uzvaru neradās. Aivars Gipslis samierinājās ar otro vietu, bet trešo ceturto vietu dalīja Jānis Klovāns un Anatolijs Šmits. Valentīns Kirilovs turnīrā izpildīja PSRS sporta meistara normu.

Latvijas PSR 19. šaha čempionāts sievietēm notika 1965. gadā Rīgā. Iepriekšējo divu gadu čempione Astra Ērgle (Klovāne) arī šoreiz necieta nevienu zaudējumu un ieguva savu trešo Latvijas PSR čempiones titulu. Par 1,5 punktu no viņas atpalika Vija Rožlapa, kas ieņēma otro vietu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1965. gada Latvijas PSR 22. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1965.
1966. gada Latvijas čempionāts šahā

**1966. gada Latvijas šaha čempionāts** - Latvijas PSR 23. šaha čempionāts vīriešiem un Latvijas PSR 20. šaha čempionāts sievietēm.

## Turnīra gaita
Latvijas PSR 23. šaha čempionāts vīriešiem notika no 15. februāra līdz 7. martam 1966. gadā Rīgā. Savu astoto Latvijas PSR čempiona titulu izcīnīja Aivars Gipslis. Toreiz laikam bija grūti iedomāties, ka tā būs viņa pēdējā uzvara Latvijas čempionātos. Taču nākamajā, 1967. gadā Gipslis kļuva par starptautisko lielmeistaru šahā un aizvien retāk piedalījās Latvijas šaha čempionātos, dodot priekšroku starptautiskiem turnīriem. Otrajā vietā palika Alberts Kapenguts, kas tolaik Rīgā dienēja Padomju armijā, un vēlāk kļuva par septiņkārtējo Baltkrievijas čempionu šahā.

Latvijas PSR 20. šaha čempionāts sievietēm notika no 5. līdz 25. maijam 1966. gadā Rīgā. Iepriekšējo trīs gadu čempione Astra Ērgle (Klovāne) šoreiz tikai dalīja pirmo vietu kopā ar Benitu Vilerti (Vēju), turklāt šis rezultāts tika sasniegts pateicoties uzvarai pēdējā kārtā pār Āriju Briņķi, kamēr Vilerte pēc izlozes pēdējā kārtā bija brīva. Tomēr četru partiju papildus mačā 1966. gada decembrī labāka bija LVU fizikas un matemātikas fakultātes I kursa studente Vilerte - 2,5:1,5. Daudzkārtējā Latvijas PSR čempione Zāra Nahimovska vienīgā cīnījās bez zaudējumiem, taču palika tikai 3. vietā.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

:

## Ārējās saites
*  1966. gada Latvijas PSR 23. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1966.
1967. gada Latvijas čempionāts šahā

**1967. gada Latvijas šaha čempionāts** - Latvijas PSR 24. šaha čempionāts vīriešiem un Latvijas PSR 21. šaha čempionāts sievietēm.

## Turnīra gaita
Latvijas PSR 24. šaha čempionāts vīriešiem notika 1967. gadā Rīgā. Turnīrā ārpus konkurences piedalījās divi Igaunijas meistari - Tonu Īms un Reins Etruks. Savu trešo Latvijas PSR čempiona titulu izcīnīja Jānis Klovāns, kas par puspunktu apsteidza Andreju Pētersonu.

Latvijas PSR 21. šaha čempionāts sievietēm notika 1967. gadā Rīgā. Pirmo reizi par Latvijas PSR čempioni kļuva Vija Rožlapa, kas no pirmās līdz pēdējai kārtai bija līdere un pārliecinoši apsteidza iepriekšējo gadu uzvarētājas Astru Ērgli (Klovāni), Benitu Vilerti (Vēju) un Zāru Nahimovsku. Ērgle startā cieta divus zaudējumus, tāpat Vilerte startā zaudēja Hailovai un spēlēja neizšķirti ar Kaniginu un Trubicinu. Rožlapas galvenā konkurente turnīra pirmajā pusē bija Marianna Trubicina, taču turnīrā finišā viņa noslīdēja uz ceturto vietu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1967. gada Latvijas PSR 24. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1967.
Minori Sato

**Minori Sato** (; dzimis 1991. gada 2. martā) ir Japānas bijušais futbolists.

## Sasniegumi
Latvijas čempions - 1 (2011)

## Atsauces

## Ārējās saites
1968. gada Latvijas čempionāts šahā

**1968. gada Latvijas šaha čempionāts** - Latvijas PSR 25. šaha čempionāts vīriešiem un Latvijas PSR 22. šaha čempionāts sievietēm.

## Turnīra gaita
Latvijas PSR 25. šaha čempionāts vīriešiem notika 1968. gada martā Rīgā. Turnīrs noritēja ļoti saspringtā cīņā - vēl pēc 13. kārtas seši dalībnieki pretendēja uz čempiona nosaukumu. Slimības dēļ turnīru nepabeidza viens no līderiem - Alvis Vītoliņš. Tā kā viņš bija izspēlējis vairāk nekā pusi no savām partijām, tad Vītoliņa rezultāti netika anulēti. Finišā izrādījās, ka uzvarētāji ir divi - Jānis Klovāns un Valērijs Žuravļovs. Čempiona noteikšanai nācās rīkot 6 partiju papildmaču, kurā Klovāns bija pārāks ar 4:2 un izcīnīja savu ceturto Latvijas PSR čempiona titulu.

Latvijas PSR 22. šaha čempionāts sievietēm notika 1968. gadā Rīgā. Par čempiones nosaukumu galvenokārt cīnījās trīs šahistes - iepriekšējā gada čempione Vija Rožlapa, Sarma Sedleniece un Ilga Kļaviņa. Kļaviņa turnīru sāka viduvēji, pirmajās 6 kārtās iegūstot tikai 3 punktus, bet pēc tam izcīnīja 8 uzvaras pēc kārtas un panāca Sedlenieci, kura savas pēdējās divas partijas ātri beidza neizšķirti. Arī sievietēm, lai noskaidroto uzvarētāju, bija jārīko 6 partiju papildmačs. Tajā ar 3,5:1,5 pārāka bija Sedleniece, kļūstot par Latvijas PSR čempioni.

## Latvijas vīriešu šaha čempionāta turnīra tabula
:

:

## Latvijas sieviešu šaha čempionāta turnīra tabula
:

:

## Atsauces

## Ārējās saites
*  1968. gada Latvijas PSR 25. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1968.
Tiesu vara

**Tiesu vara** ir valsts varas izpausme. Saskaņā ar valsts varas dalīšanas teoriju, kopā ar likumdošanas varu un izpildvaru veido vienoto valsts varu. Tās visas ir savstarpēji saistītas, bet reizē tās ir savstarpēji neatkarīgas (pretstatītas), respektīvi, savstarpēja saistība izpaužas, ka katra no tām var ietekmēt citas darbību, bet reizē katrai no tām ir konkretizēta joma valstī, kurā tā ir neatkarīga savā darbībā.

Galvenais tiesu varas uzdevums ir tiesiskās kārtības uzturēšana, tiesisku konfliktu izšķiršana sabiedrības locekļu starpā, starp sabiedrības locekļiem un organizācijām, kā arī valsts institūtiem un valsti kopumā, tāpat arī organizāciju starpā. Tas jādara, vadoties no tiesību normām. Pasaulē ir dažādas tiesas institūciju sistēmas. Latvijā ir trīs tiesu sistēmas līmeņi: rajona vai pilsētas tiesa, apgabaltiesa un Augstākā tiesa.

## Atsauces
Astra Lux

***Astra Lux*** ir daudzstāvu dzīvojamā ēka Rīgā, Purvciema apkaimē, Gunāra Astras ielā 8 k-1. Ēka sastāv no diviem savstarpēji savienotiem blokiem: zemākajam blokam ir 22 stāvi, augstākajam — 24 stāvi. Tie ir celti ieslīpi, ar sašaurinājumu dienvidu virzienā. *Astra Lux* izvietoti 158 dzīvokļi ar franču tipa balkoniem. Ēkas kopējais augstums ir 80,80 metri un tā tika uzcelta laika posmā no 2005. līdz 2007. gadam. 2008. gadā *Astra Lux* saņēma godalgu kā 2007. gada labākā jaunbūve, pirmo vietu izcīnīja 14 jaunbūvju konkurencē.

## Tehniskais raksturojums
*Astra Lux* dzīvojamās ēkas būvniecībā ir izmantots monolīta dzelzsbetona karkass ar monolīta dzelzsbetona starpstāvu pārsegumiem un sienām. Ēkas pamati projektēti, ievērojot ģeoloģiskās izpētes rezultātus. Ārsienas ir balstītas uz starpstāvu pārsegumiem un mūrētas no betona blokiem. Sienas ir siltinātas, bet fasāžu sistēma pilda ne tikai dekoratīvas funkcijas, bet arī veic dabisko vēdināšanu.

## Skatīt arī
* Tipveida dzīvojamā apbūve Rīgā

## Atsauces

## Ārējās saites
* ''Astra Lux'' oficiālā mājas lapa
* ''Astra Lux'' portālā abc.lv
Sato

**Sato** ( *(Satō)*) ir izplatītākais japāņu cilmes uzvārds. Cilvēki ar šo uzvārdu:

* Eisaku Sato (佐藤 榮作; 1901—1975) — japāņu politiķis, valsts premjerministrs;
* Eriko Sato (佐藤 衣里子; 1985) — japāņu futboliste;
* Harue Sato (佐藤 春詠; 1976) — japāņu futboliste;
* Hisato Sato (佐藤 寿人; 1982) — japāņu futbolists;
* Jošiaki Sato (佐藤 慶明; 1969) — japāņu futbolists;
* Minori Sato (佐藤 穣; 1991) — japāņu futbolists;
* Takuma Sato (佐藤 琢磨; 1977) — japāņu autosportists, Formula 1 pilots.
Sarkanmuiža

**Sarkanmuiža** var būt:
* Sarkanmuiža (*Rothhof*) Sarkanmuižas pagastā
* Sarkanmuiža (*Rothhof*) Sakas pagastā

## Skatīt arī
* Sarkaņi
1969. gada Latvijas čempionāts šahā

**1969. gada Latvijas šaha čempionāts** - Latvijas PSR 26. šaha čempionāts vīriešiem un Latvijas PSR 23. šaha čempionāts sievietēm.

## Turnīra gaita
Latvijas PSR 26. šaha čempionāts vīriešiem notika 1969. gadā Rīgā. Turnīrs nebija veiksmīgs iepriekšējā čempionāta uzvarētājam Jānim Klovānam, kurš dalīja tikai piekto vietu. Tāpat kā pagājušajā gadā slimības dēļ turnīru nepabeidza talantīgais meistars Alvis Vītoliņš, un finišā atkal bija divi uzvarētāji - Anatolijs Šmits un Juzefs Petkēvičs. Čempiona noteikšanai bija vajadzīgs 6 partiju papildus mačs, kuru gan izdevās sarīkot tikai 1970. gada sākumā. Šmits labāk izmantoja balto figūru priekšrocības un uzvarēja ar 3,5:1,5, tādējādi pirmoreiz kļūstot par Latvijas PSR čempionu.

Latvijas PSR 23. šaha čempionāts sievietēm notika 1969. gadā Rīgā. Pēc gada pārtraukuma čempionātā piedalījās Astra Klovāne, kura sīvā cīņā ar iepriekšējo gadu uzvarētājām Zāru Nahimovsku, Benitu Vilerti (Vēju) un Viju Rožlapu ieguvu savu ceturto Latvijas PSR čempiones titulu.

## Latvijas vīriešu šaha čempionāta turnīra tabula
:

:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1969. gada Latvijas PSR 26. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1969.
Mokša (nozīmju atdalīšana)

**Mokša** var būt:

* Mokša — upe Krievijā;
* mokšu valoda;
* mokša — jēdziens hinduismā;
* mokša — jēdziens jogā.
1109. gads

**1109. gads** () bija gads, kas pēc Jūlija kalendāra sākās piektdienā.

## Notikumi
* 24. augusts — notika Glogovas kauja starp Polijas Karalisti un Svētās Romas impēriju.

### Nezināms datums
* Aragonas karalis Alfonso I apprecējās ar Urraku no Kastīlijas Karalistes.
* Krustneši iekaroja Tripoli un Beirūtu.

## Dzimuši
* *iespējams*
** Alfonsu I Borgoņja, Portugāles karalis (miris 1185. gadā)

## Miruši
* 21. aprīlis — Anselms no Kenterberijas, Kenterberijas arhibīskaps (dzimis ap 1033. gadu)
* 29. jūnijs vai 1. jūlijs — Alfonso VI Himenezs, Kastīlijas karalis (dzimis 1040. gada sākumā)
1095. gads

**1095. gads** () bija gads, kas pēc Jūlija kalendāra sākās pirmdienā.

## Notikumi

### Nezināms datums
* Kālmāns Grāmatnieks kļuva par Ungārijas karalistes karali.
* Ēriks I Estridsens kļuva par Dānijas karali.
* Romas pāvests Urbāns II aicina uzsākt Krusta karu pret musulmaņiem, kas okupējuši Svēto zemi.

## Dzimuši
* 22. decembris — Rožērs II (*Ruggero II*), Sicīlijas karalis (miris 1154.)

## Miruši
* februāris — Hākons Magnusons (*Hákon Magnússon*), Norvēģijas karalis (dzimis 1069.)
* 29. jūlijs — Lāslo I Ārpāds (*I. László*), Ungārijas karalis (dzimis ap 1045. gadu)
* 18. augusts — Olafs I Estridsens, Dānijas karalis (dzimis ap 1050. gadu)
107. gads

**107. gads** () bija gads, kas pēc Jūlija kalendāra sākās piektdienā.

## Notikumi

### Nezināms datums
* Lucijs Licīnijs Sula un Kvints Sozijs Senecio bija Romas konsuli.
* Senās Romas imperators Trajāns pabeidza iekarot Dākiju.

## Miruši
* Simeons no Jeruzalemes, Jeruzalemes bīskaps
108. gads

**108. gads** () bija garais gads, kas pēc Jūlija kalendāra sākās sestdienā.

## Notikumi

### Nezināms datums
* Apijs Annijs Trebonijs Galls un Marks Atilijs Metilijs Braduja kļuva par Romas konsuliem.
* Tacits uzrakstīja darbu *[[Historiae]]*, kurā apskatīja Romas impērijas vēsturi kopš 68. gada.

## Dzimuši

## Miruši
### Jūlijs
* 6. jūlijs — Antiohijas Ignācijs, Antiohijas bīskaps un moceklis
Austrālijas dolārs

**Austrālijas dolārs** () ir Austrālijas Savienības oficiālā valūta, ko lieto arī Kokosu (Kīlinga) Salās, Norfolkas Salā un Ziemsvētku Salā. To parasti apzīmē ar dolāra zīmi ($), vai ar A$, lai atšķirtu no citu valstu valūtām, ko arī sauc par dolāriem. 1 dolārs atbilst 100 centiem. Pamatojoties uz 2010. gada datiem, Austrālijas dolārs ir piektā mainītākā valūta aiz ASV dolāra, eiro, jēnas un sterliņu mārciņas. Centrālā banka, kas izdod valūtu, ir Austrālijas Rezervju banka.
## Atsauces

## Ārējās saites

* Austrālijas Rezervju banka
Kolnasāta (ciems)

**Kolnasāta** ir skrajciems Rēzeknes novada Rikavas pagastā. Izvietojies Rēzeknes upes labajā krastā, pagasta centra Rikavas tiešā tuvumā, ka arī 30&nbsp;km attālumā no novada centra Rēzeknes un 231&nbsp;km — no Rīgas. Ciema teritorijā ir atrodami augstvērtīga māla atradņu krājumi.

1897. gadā katoļu ciemā bija 9 sētas ar 103 cilvēkiem.
## Atsauces
Kolnasāta

**Kolnasāta** var būt:
* Kolnasāta — Franča Trasuna muzejs Sakstagalā;
* Kolnasāta — apdzīvota vieta Rikavas pagastā;
* Kolnasāta — ciems Saunas pagastā;
* Kalnasētas pamatnosaukums.
Anete Kiršteine

**Anete Kiršteine** (dzimusi ) ir latviešu basketboliste, spēlē uzbrūkošās aizsardzes pozīcijā, Latvijas jaunatnes izlašu dalībniece. Pašlaik (2012) pārstāv NJCAA *Seward County Lady Saints* komandu.

Pārstāvējusi Rīgas 47. vidusskolu VEF Rīgas skolu superlīgā. 2011. gadā tika izcīnīta uzvara, pati spēlētāja tika atzīta par turnīra MVP. "Juglas" sastāvā izcīnījusi trešo vietu Swedbank LJBL turnīrā un RTU/Merks sastāvā — otro vietu 2010.—2011. gada LSBL sezonā (bija komandas rezultatīvākā *play-off* spēlēs). 2011. gada jūnija sākumā A. Kiršteine saņēma Valdemāra Baumaņa kausu kā valsts labākā jaunā basketboliste. 2011.—2012. gada sezonā pārstāv *Seward County Lady Saints* koledžas komandu NJCAA.

Pārstāvējusi visu vecumu Latvijas jaunatnes izlases.

## Atsauces

## Ārējās saites

* NJCAA profils
Narola

**Narola** () ir pilsēta Polijas dienvidaustrumos, Piekarpatu vojevodistē, Roztočes novadā, uz dienvidiem no Tomašovas Lubelskas.

Narolas pilsētas vietā 1596. gadā tika nodibināta Florianas pilsēta, tomēr to 1648. gadā pilnīgi iznīcināja Bohdana Hmeļnicka spēki. 1758. gadā Narolas pievārtē tās īpašnieks Felikss Antonijs Loss uzbūvēja pili, kura saglabājusies līdz mūsdienām.
Marja Faustina Kovalska

**Svētā Marja Faustina Kovalska** (, ; dzimusi , mirusi ) ir Romas Katoļu Baznīcas svētā, klostermāsa (mūķene), mistiķe, stigmatiķe, vizionāre. Dzīvojusi Plockā, Viļņā un Krakovā.

Apgalvoja, ka dzīves laikā kontaktējusies ar Jēzu, kurš lūdzis viņu iedibināt "Dieva Žēlsirdības kultu", jaunu kultu Romas Katoļu Baznīcā. Dieva Žēlsirdības kulta būtiskie elementi ir:
* svētbilde "Jēzu, es paļaujos uz Tevi" (*Jezu ufam Tobie*), kurā Jēzus attēlots ar roku, kas pacelta svētībai, un diviem stariem, sarkanu un bālo, kas nāk no Viņa krūts.
* Dieva Žēlsirdības svētki pirmajā svētdienā pēc Kristus augšāmcelšanās svētkiem (Lieldienām). Neoficiāli pirmoreiz tie tika svinēti 1935. gadā Viļņā. Oficiāli šie svētki, kā obligāti svinamie lielie svētki, tika ievesti Romas Katoļu Baznīcas liturģiskajā kalendārā 2001. g. 30 aprīlī.
* Dieva Žēlsirdības kronītis, lūgšana, ko lūdzas uz rožukroņa lūgšanu krellēm.
* Dieva Žēlsirdības Stundas plkst.15:00 godināšana, laiks, kurā Jēzus Kristus nomira uz krusta.
Savu garīgo pieredzējusi aprakstījusi t.s. "Dienasgrāmatā" (*Dzienniczek Siostry Faustyny*), kas no 1959. līdz 1966. gadam bija  Vatikāna aizliegto grāmatu sarakstā (*[[Index Librorum Prohibitorum]]*).

## Ārējās saites

* Par Kovalsku lapā Saints.SQPN.com
Kovalska

**Kovalska** () ir poļu uzvārds. Cilvēki ar šo uzvārdu:

* Marja Faustina Kovalska (*Maria Faustyna Kowalska*) — Romas Katoļu Baznīcas svētā, klostermāsa (1905—1938);
* Monika Kovalska (*Monika Kowalska*) — Polijas cīkstone (dzimusi 1976);
* Natalja Kovalska (*Natalia Kowalska*) — Polijas šahiste (1918—miršanas gads nezināms).
1970. gada Latvijas čempionāts šahā

**1970. gada Latvijas šaha čempionāts** - Latvijas PSR 27. šaha čempionāts vīriešiem un Latvijas PSR 24. šaha čempionāts sievietēm.

## Turnīra gaita
Latvijas PSR 27. šaha čempionāts vīriešiem notika 1970. gadā Rīgā. Uzvaru tajā izcīnīja Jānis Klovāns, kas par punktu apsteidza iepriekšējā gada uzvarētājus Anatoliju Šmitu un Juzefu Petkēviču, kā arī Ļevu Gutmanu. Tā bija jau piektā Klovāna uzvara Latvijas PSR čempionātos.

Latvijas PSR 24. šaha čempionāts sievietēm notika 1970. gadā Rīgā. Arī šeit savu piekto čempiones titulu ieguva Astra Klovāne, kura bija pārāka par savām tuvākajām sekotājām Viju Rožlapu un Ilgu Kļaviņu. Arī Klovānei tas bija piektais Latvijas PSR čempiones tituls. Interesanti, ka pirmoreiz Latvijas čempionātu vēsturē abi uzvarētāji bija vienas ģimenes pārstāvji.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1970. gada Latvijas PSR 27. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1970.
1971. gada Latvijas čempionāts šahā

**1971. gada Latvijas šaha čempionāts** - Latvijas PSR 28. šaha čempionāts vīriešiem un Latvijas PSR 25. šaha čempionāts sievietēm.

## Turnīra gaita
Latvijas PSR 28. šaha čempionāts vīriešiem notika 1971. gadā Rīgā. Turnīrā ārpus konkurences piedalījās divi Igaunijas meistari - Boriss Ritovs un Reins Etruks, kuri ierindojās attiecīgi trešajā un ceturtajā vietā. Iepriekšējā gada čempionam Jānim Klovānam izdevās nosargāt savu čempiona nosaukumu pēc spraigas cīņas ar Alvi Vītoliņu. Tā bija Klovāna sestā uzvara Latvijas PSR čempionātos.

Latvijas PSR 25. šaha čempionāts sievietēm notika 1971. gadā Rīgā. Nepiedaloties iepriekšējā gada čempionei Astrai Klovānei, pārliecinoši pirmo vietu ieņēma Vija Rožlapa. Tas bija Rožlapas otrais Latvijas PSR čempiones tituls. Jāatzīmē, ka čempionātā debitēja jaunā Astra Ozola, kura gan pagaidām necīnījās par augstām vietām.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1971. gada Latvijas PSR 28. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1971.
Ziedoņi

**Ziedoņi** (agrāk **Bornsminde**) ir ciems Bauskas novada Rundāles pagastā. Izvietojies Lielupes kreisajā krastā netālu no autoceļa P103  no pagasta centra Pilsrundāles,  no novada centra Bauskas un  no Rīgas.

Apdzīvotā vieta izveidojusies pie bijušās Bornsmindes muižas (*Bornsmünde*) centra. 20. gadsimta 50. un 60. gados muižas ēkās bija izvietots Valsts Saulaines lauksaimniecības tehnikums. No 1967. līdz 1992. gada vidum muižā bija tuberkulozes slimnīca. Muižas komplekss ir vietējas nozīmes arhitektūras piemineklis. Ziedoņu apmetne un senkapi ir valsts nozīmes arheoloģijas piemineklis.

## Iedzīvotāji
### Iedzīvotāju skaita izmaiņas
Esošajās robežās, pēc CSP un OSP datiem.

## Atsauces

## Ārējās saites
* Kāpēc sagrūst Bornsmindes muižas un Kaucmindes pils ēkas?
1972. gada Latvijas čempionāts šahā

**1972. gada Latvijas šaha čempionāts** - Latvijas PSR 29. šaha čempionāts vīriešiem un Latvijas PSR 26. šaha čempionāts sievietēm.

## Turnīra gaita
Latvijas PSR 29. šaha čempionāts vīriešiem notika 1972. gadā Rīgā. Iepriekšējā gada čempions Jānis Klovāns šoreiz bija tikai trešais, bet viņu apsteidza otrās vietas ieguvējs Israels Zilbers un Ļevs Gutmans, kuram tā bija pirmā uzvara Latvijas PSR čempionātā.

Latvijas PSR 26. šaha čempionāts sievietēm notika no 15. aprīļa līdz 17. maijam 1972. gadā Rīgā. Gandrīz visu turnīra laiku līdere bija Vija Rožlapa, taču 3 kārtas pirms finiša viņu apsteidza Adelina Pļasova (Daugavpils), kurai tikai zaudējumi Ļubovai Tagerei un Ingrīdai Bērziņai (Priedītei) neļāva iegūt augstāku vietu. Pēdējā kārtā visas godalgoto vietu pretendentes nospēlēja neizšķirti, tādējādi Rožlapa izcīnīja savu trešo Latvijas PSR čempiones titulu, bet par puspunktu no viņas atpalika Sarma Sedleniece un Benita Vēja. 

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1972. gada Latvijas PSR 29. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1972.
Disgaea 3: Absence of Justice

***Disgaea 3: Absence of Justice*** ir trešā videospēle *[[Disgaea]]* spēļu sērijā, ko izstrādā *[[Nippon Ichi]]*. Tā tika izdota 2008. gada 31. janvārī *[[PlayStation 3]]* videospēļu konsolei. Spēles Eiropas versiju izdeva *Square Enix* 2009. gada 20. februārī. Džeks Nīda, *NIS America* lokalizācijas direktors izteicies, ka *Disgaea 3* būs pieejams lejupielādējamais saturs, caur *PlayStation Network* lai ielādētu jaunus un atpakaļ nākošus tēlus.

## Ārējās saites
* Oficiālā mājaslapa
Maņu orgānu sistēma

[thumbnail|[Acs ir orgāns, kas nodrošina vienu no maņām — redzi]]
**Maņu orgānu sistēma** jeb **sensorā sistēma** ir daļa no nervu sistēmas, kas nodrošina apkārtējās vides kairinājumu uztveršanu. Maņu orgānu sistēma sastāv no receptoriem, nerviem un smadzeņu reģioniem, kas apstrādā uztverto kairinājumu. Pastāv piecas **maņas**: redze, dzirde, garša, oža un tauste. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā. Pastāv teorija arī par sesto maņu, kas varētu būt intuīcija vai priekšnojautas.

Kā arī pastāv cita teorija, ka cilvēkam (un ne tikai cilvēkam) ir daudz vairāk maņu nekā 5 vai 6. To skaitā ietilpst laika, līdzsvara un paātrinājuma sajūta.

## Ārējās saites
Bruņene

**Bruņene** ir apdzīvota vieta Augšdaugavas novada Skrudalienas pagastā. Izvietojusies pagasta ziemeļrietumu daļā Bruņu ezera krastā  no pagasta centra Silenes, 17 km no novada centra Daugavpils un 249 km no Rīgas.

Apdzīvotā vieta izveidojusies pie bijušās Bruņas muižas *(Brunnen)* centra. Muižas kungu māja un saimniecības ēkas ir vietējas nozīmes arhitektūras pieminekļi.

Māju nosaukumi (10 gab.): Bruņene 1; Bruņene 2; Bruņene 3; Bruņene 4; Bruņene 6; Bruņene 24; Jaunie Miķeļi; Lielmaņi; Lutreni 1; Miķeļi.

## Sabiedriskais transports
No Daugavpils uz Bruņeni un atpakaļ kursē 6167. autobusu reiss "Daugavpils—Behova" vai "Daugavpils—Kumbuļi" trīs reizes dienā. Reisus nodrošina Daugavpils autobusu parks.

## Attēli

Skats Brunu ezers2 IMG 5288.jpg|Skats uz Bruņu ezeru 2008. gada jūnijā
6167 Daugavpils Behova.jpg|Maršruts 6167 Daugavpils-Behova (2014. gads)


## Atsauces
Blacklight: Retribution

***Blacklight: Retribution*** (iepriekš ***Blacklight 2***) ir bezmaksas pirmās personas šaujamspēle, kas izdota PC. 2011. gada 14. janvārī Zombie Inc. paziņoja, ka izstrādās turpinājumu spēlei  ar "spēlē bezmaksas" biznesa modeli. 2011. gada Electronic Entertainment Expo (E3) kompānija paziņoja, ka Perfect World izdos spēli. 2012. gada 27. februārī tika palaista spēles atvērtā beta versija.

Blacklight: Retribution modelē sevi pēc Call of Duty daudzspēlētāju režīma modeļa un aizņemas dažus spēles elementus no Crysis un F.E.A.R..

## Ārējās saites
* Oficiālā mājaslapa
Maņa

**Maņa** ir spēja uztvert iekšējās un ārējās vides kairinājumus un tos izvērtēt. Maņas nodrošina apkārtējās vides uztveri. Izšķir piecas pamata maņas — redzi, dzirdi, ožu, garšu un tausti. Redzes, dzirdes un ožas orgāni kairinājumu uztver no attāluma, bet garšas un taustes orgāni — tiešā kontaktā.

## Skatīt arī
* Maņu orgānu sistēma

## Atsauces

## Ārējās saites
Rhythm Thief & the Emperor's Treasure

***Rhythm Thief & the Emperor's Treasure***, zināms Japānā kā ***Rhythm Thief R: Emperor Napoleon's Legacy*** ir ritma, puzles un piedzīvojumu videospēle, ko izstrādājis *Xeen*, bet publicējis *[[Sega (uzņēmums)|Sega]]* *[[Nintendo 3DS]]* konsolei. Tā tika izdota 2012. gada 19. janvārī Japānā, 5. aprīlī Eiropā, 12. aprīlī Austrālijā un 10. jūlijā ASV.

## Ārējās saites
* Oficiālā mājaslapa
Ūdens cietība

[220px|thumb|Krāna [nokaļķošanās, ko izraisījis ciets ūdens]]

**Ūdens cietība** ir dabīgo ūdens īpašību kopums, kas saistīts ar sārmzemju metālu saturošu sāļu, visbiežāk kalcija un magnija sāļu, koncentrāciju ūdenī. Lai arī ciets ūdens nav kaitīgs cilvēka veselībai, tas var radīt nopietnus draudus dažādām ierīcēm, piemēram, veļasmašīnām, boileriem, trauku mazgājamajām mašīnām un caurulēm, izgulsnējoties tajā kā  kaļķakmens. 

## Iedalījums

Iedala pēc cietības dabas.

* Karbonātu cietība (pārejošā) ir tad, kad ūdenī ir hidrogēnkarbonāti (visbiežāk Ca(HCO3)2 un Mg(HCO3)2). No tās var atbrīvoties, ūdeni karsējot, kā rezultātā rodas ķīmiski tīrs ūdens, oglekļa dioksīds un izgulsnējas karbonāti jeb katlakmens:

::2HCO3− → CO32− + CO2 + H2O

* Nekarbonātu cietība (pastāvīgā) sastopama tad, kad ūdenī ir stipro skābju sāļi, piemēram, sulfāti vai hlorīdi.

Karbonātu un nekarbonātu cietību sauc par kopējo ūdens cietību, kuru var novērst, pievienojot sodu, nātrija vai kālija fosfātu, kā arī ar katjonītu (jonu apmaiņas sveķu) metodi.

:1. HCO3− + Na2CO3 → NaHCO3 + CO32−
::Cl− + Na2CO3 → CO32− + NaCl

:2. HCO3− + Na3PO4 → NaHCO3 + PO43−
:3. HCO3− + K3PO4 → KHCO3 + PO43−
1973. gada Latvijas čempionāts šahā

**1973. gada Latvijas šaha čempionāts** - Latvijas PSR 30. šaha čempionāts vīriešiem un Latvijas PSR 27. šaha čempionāts sievietēm.

## Turnīra gaita
Latvijas PSR 30. šaha čempionāts vīriešiem notika 1973. gadā Daugavpilī. Pēc ilgāka pārtraukuma turnīra mājvieta bija izvēlēta ārpus Rīgas. Tā kā čempionāts bija jubilejas, tad tajā ārpus konkurences bija uzaicināti vairāki spēcīgi meistari - Vladimirs Karasevs, Eduards Buhmans (abi no Ļeņingradas), Mihails Šereševskis (Minska) un Krievijas šaha leģenda, starptautiskais meistars Rašids Nežmetdinovs (Kazaņa). Viesi pierādīja savu meistarību, tomēr lieliski spēlēja arī Alvis Vītoliņš, kas ieguva savu pirmo Latvijas PSR čempiona titulu.

Latvijas PSR 27. šaha čempionāts sievietēm notika 1973. gadā Rīgā. Pirmo vietu dalīja čempionāta debitante Tamāra Vilerte un Ingrīda Bērziņa (Priedīte). Tā kā saspringtā sacensību kalendāra dēļ neizdevās sarīkot papildus maču, tad abas kļuva par tā gada Latvijas PSR čempionēm. 

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1973. gada Latvijas PSR 30. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1973.
HK Donbass

***HK Donbass*** (, ) ir hokeja klubs, kas bāzēts Družkivkā, Ukrainā un spēlē Ukrainas hokeja līgā. Tas dibināts 2005. gadā. Līdz 2014. gadam klubs bija bāzēts Doneckā.

*HK Donbass* ir izcīnījis divus Ukrainas (2011, 2012) čempiontitulus. No 2011. līdz 2012. gadam "Donbass" spēlēja Krievijas Augstākajā līgā. No 2012. līdz 2014. gadam "Donbass" spēlēja Kontinentālajā hokeja līgā. Pēc 2010.—2011. gada sezonas klubs tika sadalīts divās komandās, fārmklubs spēlēja Ukrainas profesionālajā līgā, bet pirmā komanda- KHL. 2014. gadā klubs pārcēlās uz Doneckas apgabala pilsētu Družkivku. 2015. gadā tas uzsāka dalību Ukrainas hokeja līgā.

No 2012. līdz 2014. gadam kluba rindās spēlēja latviešu aizsargs Oskars Bārtulis.

## Visu KHL sezonu rezultāti

## Līderi
### Komandas KHL rezultatīvākie spēlētāji

### Kluba spēlētāju rekordi
#### Regulārā sezona
* Visvairāk gūto vārtu sezonā: Lukāšs Kašpars, 16 (2013.—14.)
* Visvairāk rezultatīvo piespēļu sezonā: Jevgeņijs Dadonovs, 24 (2012.—13.)
* Visvairāk gūto punktu sezonā: Jevgeņijs Dadonovs, 38 (2012.—13.)
* Visvairāk soda minūšu sezonā: Oskars Bārtulis, 88 (2012.—13.)
* Visvairāk gūto punktu sezonā, starp aizsargiem: Klejs Vilsons, 22 (2013.—14.)

#### Izslēgšanas kārta
* Visvairāk gūto vārtu sezonā: Jevgeņijs Dadonovs, 7 (2013.—14.)
* Visvairāk rezultatīvo piespēļu sezonā: Maksims Jakutsenja, 7 (2013.—14.)
* Visvairāk gūto punktu sezonā: Jevgeņijs Dadonovs un Maksims Jakutseņja, 11 (2013.—14.)
* Visvairāk soda minūšu sezonā: Ruslans Fedotenko, 35 (2013.—14.)
* Visvairāk gūto punktu sezonā, starp aizsargiem: Klejs Vilsons, 7 (2013.—14.)

## Atsauces

## Ārējās saites
* Kluba oficiālā mājaslapa
Mārtiņš Porejs

**Mārtiņš Porejs** (dzimis  Rīgā) ir latviešu hokejists, spēlē aizsarga pozīcijā, Latvijas hokeja izlases dalībnieks. Pašlaik (2024) spēlē Optibet hokeja līgas kluba HK Zemgale sastāvā.

## Spēlētāja karjera
Karjeru sācis 2007. gadā SK Rīga 18 sastāvā Latvijas jaunatnes čempionātā. Jau nākamajā sezonā SK LSPA Rīga sastāvā debitējis Latvijas čempionātā. 2009.—2010. gada sezonā M. Porejs pārstāvēja Rīgas "Dinamo Juniors" Baltkrievijas Ekstralīgā, kā arī kļuva par Latvijas čempionu. Kopš 2010.—2011. gada sezonas pārstāv HK Rīga Jaunatnes hokeja līgā, 2011.—2012. gada sezonā bija komandas kapteinis.

Pārstāvējis Latvijas U-18 un U-20 izlasi.

## Karjeras statistika
### Klubu statistika

## Ārējās saites

* Optibet Hokeja Līgas profils
Majenna

**Majenna** () ir Francijas departaments, viens no pieciem Luāras reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Majennas administratīvais centrs ir Lavāla. Departaments administratīvi ir sadalīts trijos apgabalos (*arrondissements*):
* *[[Arrondissement du Château-Gontier]]*;
* Lavālas apgabals (*Arrondissement du Laval*);
* Majennas apgabals (*Arrondissement du Mayenne*).

## Ārējās saites
Maikls Blumbergs

**Maikls Blumbergs** (; dzimis ) ir amerikāņu uzņēmējs, politiķis, filantrops. M. Blumbergs bija Ņujorkas mērs laikā no 2002. līdz 2013. gadam. Ar 31 miljardu ASV dolārus lieliem ienākumiem (2013. gada dati) viņš ir arī 7. bagātākais cilvēks ASV. Viņš ir dibinājis uzņēmumu *[[Bloomberg L.P.]]*, kur viņam arī pieder 80% akciju.

Izglītību ieguvis Džonsa Hopkinsa un Hārvarda Universitātē. Sākotnēji bijis Demokrātu partijas loceklis, taču pirms kandidēšanas uz Ņujorkas mēra amatu 2001. gadā pārgāja pie republikāņiem. 2001. gada novembrī notikušajās vēlēšanās viņš savu konkurentu (Marku Grīnu) uzvarēja, saņemot 50,3% balsu. Oficiāli Ņujorkas mēra amatā stājies . 2005. gada vēlēšanās viņš tika pārvēlēts (58,38% balsu). 2008. gadā tika paildzināts mēra maksimālais amata pildīšanas laiks līdz trim termiņiem. Tādējādi M. Blumbergs varēja kandidēt arī 2009. gada vēlēšanās, ko viņš arī veiksmīgi pārvarēja. 2007. gadā viņš atstāja Republikāņu partiju un kļuva par bezpartejisku politiķi. Viņš bieži tika pieminēts kā iespējamais kandidāts 2008. gada prezidenta vēlēšanās (gan uz prezidenta, gan viceprezidenta amatu). Maikls Blumbergs  paziņoja, ka taisās iesaistīties sacensībā par Demokrātiskās  partijas nomināciju ASV prezidenta vēlēšanām 2020. gadā.

## Atsauces

## Ārējās saites

*
Šengeida

**Šengeida** (arī **Šēnheida**) ir ciems Augšdaugavas novada Skrudalienas pagastā. Izvietojusies pagasta dienviddaļā Šēnheidas ezera dienvidaustrumu krastā  no pagasta centra Silenes, no novada centra Daugavpils un 241 km no Rīgas.

Apdzīvotā vieta izveidojusies pie bijušās Šēnheidas muižas *(Schönheyden)* centra. Muižas kungu māja ir vietējas nozīmes arhitektūras piemineklis.

## Atsauces
Zāļu tēja

thumb|250px|Zāļu tējas maisījums
**Zāļu tēja** ir ārstniecības augu dzēriens, kas nav pagatavots no tējas koka (*Camellia sinensis*). Līdzīgi kā tēja, zāļu tēja tiek gatavota, augu lapas, augļus vai saknes aplejot ar karstu ūdeni. Zāļu tējām ir ļoti sena vēsture visā pasaulē. Visbiežāk zāļu tējas tiek gatavotas no citrusaugiem, mežrozītēm, piparmētrām, kumelītēm, rozmarīna, fenheļa, jasmīniem, *[[Paragvajas ilekss|yerba mate]]*, ingvera, melisas, salvijas, nātrēm, asinszāles, plūškokiem, hortenzijām, kokas auga un kaķumētras.
Nagano

**Nagano** (, *Nagano-shi,* ) ir pilsēta Japānā, Nagano prefektūras administratīvais centrs. Atrodas prefektūras ziemeļos, valsts vidienē. Pilsēta aizņem 834,85 km2, un tajā dzīvo 387,1 tūkstotis iedzīvotāju. Pilsēta ir pazīstama ar savu 7. gadsimtā uzbūvēto budistu templi *[[Zenkō-ji]]*, kas ir populārs tūristu apskates objekts. Nagano katru gadu apmeklē aptuveni miljons tūristu.

Nagano notika , kā arī tā paša gada Paraolimpiskās spēles. Tās bija otrās ziemas olimpiskās spēles, kas notika Āzijā un trešās Olimpiskās spēles Japānā. Katru gadu pilsētā tiek rīkots Nagano olimpiskais piemiņas maratons.

## Sadraudzības pilsētas
Nagano sadraudzības pilsētas ir :
*  Klīrvotera, ASV
*  Šidzjadžuana, Ķīna
*  Ekatepeka, Meksika

## Atsauces

## Ārējās saites

*
Vo kantons

**Vo kantons** () ir viens no Šveices 26 kantoniem. Kantona administratīvais centrs ir Lozanna. Administratīvi sīkāk Vo kantons iedalās 10 apgabalos. Kantons atrodas valsts frančvalodīgajā dienvidrietumu daļā. Vo kantona teritorija bijusi apdzīvota jau kopš aizvēsturiskiem laikiem. Kantons tika iekļauts Šveices sastāvā 1803. gadā. Tā platība ir 3212,03 km2 un 2020. gada decembrī tajā bija 814762 tūkstoši iedzīvotāju.

## Atsauces

## Ārējās saites
Vo

**Vo** var būt:
* Vo Ngujens Zaps — vjetnamiešu militārais un politiskais līderis;
* Vo kantons — kantons Šveicē.
Uāza

**Uāza** () ir Francijas departaments, viens no trim Pikardijas reģiona departamentiem. Tas ir viens no pirmajiem 83 departamentiem, kas tika izveidoti franču revolūcijas laikā 1790. gada 4. martā. Departaments nosaukts Uāzas upes vārdā. Uāzas administratīvais centrs ir Bovē. Departaments administratīvi ir sadalīts četros apgabalos (*arrondissements*):
* Bovē apgabals (*Arrondissement du Beauvais*);
* *[[Arrondissement du Clermont]]*;
* *[[Arrondissement du Compiègne]]*;
* *[[Arrondissement du Senlis]]*.

## Ārējās saites
Alize

**Alize Žakotē** (; dzimusi ) ir franču dziedātāja.

Viņu 1999. gadā pēc uzvaras talantu šovā *Graines de Star* atklāja Milēna Fārmere. Sadarbības laikā ar M. Fārmeri un Lorānu Butonā māksliniece izdeva divus studijas albumus, kas guva panākumus gan Francijā, gan ārpus tās. Mūzikas biznesā karjeru sākusi 2000. gadā. Kopumā izdevusi četrus albumus. Pirmais albums *Gourmandises* tika sertificēts ar platīna disku jau trešajā mēnesī pēc izdošanas. Otrais studijas albums *Mes Courants Électriques* tika izdots 2003. gadā, tas gan neguva tik lielus panākumus kā iepriekšējais. Gada beigās apprecējās un uz laiku pārtrauca mūziķes karjeru. Atgriezās ar 2007. gada decembrī izdotu albumu *Psychédélices*. Nākamais albums *Une enfant du siècle* tika izdots 2010. gada martā. 2013. gadā māksliniece izdeva jaunu studijas albumu *[[5 (albums)|5]]*.

## Diskogrāfija
;Studijas albumi
* *[[Gourmandises]]* (2000)
* *[[Mes Courants Électriques]]* (2003)
* *[[Psychédélices]]* (2007)
* *[[Une enfant du siècle]]* (2010)
* *[[5 (albums)|5]]* (2013)

## Ārējās saites

* 
* 
* 
*
Spināti

**Dārza spināti** (*Spinacia oleracea*) ir viengadīgi amarantu dzimtas lapu dārzeņi. Uzturā lieto spinātu lapas. Spinātu lapas satur daudz olbaltumvielu, ogļhidrātu, C un B vitamīnus, karotīnu un minerālvielas, īpaši kalciju, magniju un dzelzi. Persiju uzskata par spinātu izcelsmes vietu, eiropieši ar spinātiem iepazinās 12. gadsimtā. Spināti ir 30 cm augsti lakstaugi. Spinātu lapas ir no 2 līdz 30 cm garas.

Animācijas seriālā "Papaijs" (*Popeye*) galvenais varonis visās kritiskajās situācijās ieēd spinātus, kā rezultātā viņam rodas pārdabisks spēks. Šis fakts neatbilst reālajai dzīvei.

## Kulinārija
Spinātu lapas ieteicams lietot uzturā svaigā veidā. Pētījumi liecina, ka vislabāk tās pievienot sulām un smūtijiem. Spinātu lapas var lietot uzturā gan svaigā veidā, gan termiski apstrādātus. Vienīgi pēc termiskas apstrādāšanas tos vajadzētu apēst 24 stundu laikā, jo tie satur baktērijas, kas rada slāpekļskābes savienojumus. Speciālisti iesaka spinātus termiski apstrādāt tikai īsu brīdi tvaicējot, jo cepot vai vārot tie zaudē savu vērtību. Spinātu lapas izmanto salātos, bieži gatavo kopā ar olām, biezpienu un sieriem.

Spinātus nevajadzētu ēst cilvēkiem ar aknu un nieru slimībām, jo tie satur skābeņskābi, kas lielā daudzumā traucē sāļu un ūdens vielmaiņu, var veidot skābeņskābes kristālus urīnvados. Ja šādu problēmu nav, tad spināti ir veselīgi.

## Piezīmes un atsauces
### Piezīmes

### Atsauces

## Ārējās saites

*
1975. gada Latvijas čempionāts šahā

**1975. gada Latvijas šaha čempionāts** - Latvijas PSR 32. šaha čempionāts vīriešiem un Latvijas PSR 29. šaha čempionāts sievietēm.

## Turnīra gaita
Latvijas PSR 32. šaha čempionāts vīriešiem notika no 19. februāra līdz 15. martam 1975. gadā Rīgā. Čempionātā ārpus konkurences piedalījās uzaicinātie PSRS sporta meistari Aleksandrs Maļevinskis, Andrejs Aļeksejevs (abi - Krievija), Igors Ivanovs (Uzbekija) un Beriks Anetbajevs (Kazahstāna). Tāpat kā iepriekšējā gadā arī šoreiz pirmā vieta tika dalīta un čempionu godā tika abi uzvarētāji - Jānis Klovāns un Anatolijs Šmits, jo otro gadu pēc kārtas neizdevās organizēt papildus maču. Klovānam tas bija septītais, bet Šmitam otrais Latvijas PSR čempiona tituls.

Latvijas PSR 29. šaha čempionāts sievietēm notika 1975. gadā Rīgā. Ļoti pārliecinoši turnīrā uzvarēja un savu pirmo Latvijas PSR čempiones titulu izcīnīja Astra Ozola (Goldmane), kas par pusotru punktu apsteidza iepriekšējā gada čempioni Viju Rožlapu. Čempionātā debitēja nākamā daudzkārtējā Latvijas čempione un lielmeistare Anda Šafranska, taču debijas reizē viņai bija jāsamierinās ar vietu tabulas beigās. 

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1975. gada Latvijas PSR 32. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1975.
1974. gada Latvijas čempionāts šahā

**1974. gada Latvijas šaha čempionāts** - Latvijas PSR 31. šaha čempionāts vīriešiem un Latvijas PSR 28. šaha čempionāts sievietēm.

## Turnīra gaita
Latvijas PSR 31. šaha čempionāts vīriešiem notika no 16. aprīļa līdz 10. maijam 1974. gadā Rīgā. Pēc ilgāka pārtraukuma čempionātā piedalījās Aivars Gipslis. Taču būdams jau lielmeistara statusā, Latvijas astoņkārtējais čempions nespēja atkārtot savus piecdesmito sešdesmito gadu panākumus un dalīja tikai 4. vietu. Pirmo vietu savukārt dalīja Vladimirs Kirpičņikovs un Juzefs Petkēvičs. Paredzētais papildu mačs par čempiona nosaukumu visu laiku tika atlikts, jo sacensību kalendārā neatradās brīvs laiks šim pasākumam, līdz 1974. gada nogalē abi uzvarētāji tika pasludināti par Latvijas PSR čempioniem. Abiem tas bija pirmais čempiona tituls. Čempionātā debitēja talantīgie jaunās paaudzes šahisti Edvīns Ķeņģis un Zigurds Lanka, kas vēlāk kļuva par lielmeistariem. Lai gan debija nebija sevišķi veiksmīga, tomēr dažās partijās viņi izrādīja cienīgu sniegumu pret pieredzējušiem meistariem.

Latvijas PSR 28. šaha čempionāts sievietēm notika 1974. gadā Rīgā. Pēc gada pārtraukuma spraigā cīņā ar vienu no iepriekšējā gada uzvarētājām Ingrīdu Bērziņu (Priedīti) čempiones nosaukumu atguva Vija Rožlapa. Tas viņai bija ceturtais Latvijas PSR čempiones tituls. 

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1974. gada Latvijas PSR 31. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1974.
1976. gada Latvijas čempionāts šahā

**1976. gada Latvijas šaha čempionāts** - Latvijas PSR 33. šaha čempionāts vīriešiem un Latvijas PSR 30. šaha čempionāts sievietēm.

## Turnīra gaita
Latvijas PSR 33. šaha čempionāts vīriešiem notika no 28. janvāra līdz 18. februārim 1976. gadā Rīgā. Čempionātā ārpus konkurences spēlēja divi PSRS sporta meistari no Karaļaučiem - Aleksandrs Maļevinskis (jau otro gadu pēc kārtas) un Oļegs Dementjevs. Taču viesi šoreiz nepiedalījās cīņā par uzvaru. Turnīru lieliski uzsāka Jurijs Arhipkins (Liepāja), kas pēc desmit kārtām bija pārliecinošs līderis ar astoņiem punktiem. Taču zaudējumi pēdējās trīs kārtās ļāva viņam kopvērtējumā ieņemt tikai trešo vietu. Līdera neveiksmes izmantoja Alvis Vītoliņš un Ļevs Gutmans, kas ieņēma attiecīgi pirmo un otro vietu, un izcīnīja tiesības piedalīties PSRS šaha čempionāta atlases turnīros. Vītoliņam tas bija otrais Latvijas PSR čempiona tituls.

Latvijas PSR 30. šaha čempionāts sievietēm notika 1976. gadā Rīgā. Spraigā cīņā par čempioni pirmoreiz kļuva Rīgas 1. vidusskolas skolniece Ilze Ramane (Rubene). Pēdējā kārtā uzvarot Astru Klovāni sudraba medaļu izcīnīja Ļubova Fišmane, bet iepriekšējo divu gadu čempiones Vija Rožlapa un Astra Ozola (Goldmane) dalīja trešo vietu.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1976. gada Latvijas PSR 33. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1976.
Utrehta (province)

**Utrehta** () ir viena no Nīderlandes 12 provincēm. Utrehta robežojas ar četrām Nīderlandes provincēm: Flevolandi, Gelderlandi, Dienvidholandi un Ziemeļholandi. Provinces administratīvais centrs un lielākā pilsēta ir Utrehta. Nākamā lielākā pilsēta ir Amersforta. 2017. gadā Utrehtā dzīvoja 1,29 miljoni iedzīvotāju.

## Ārējās saites
VV Line

***VV Line*** bija Latvijas kuģniecības uzņēmums, kas darbojās kā prāmju līnija no Latvijas un Igaunijas uz Zviedriju.

Prāmju kustība sākās 2000. gadā ar līniju Ventspils—Vestervīka, kurai 2001. gadā sekoja līnija Tallina—Vestervīka. 2002. gadā tās nomainīja uz Ventspils—Nīneshamna un Paldiski—Vestervīka. Paldiski maršruts tika slēgts jau tai pašā gadā. Uzņēmums tā arī nekļuvis pelnītspējīgs, bankrotēja 2003. gadā.

Uzņēmums izmantoja 2 kuģus — *[[M/S Mermaid II|Mermaid II]]* un *[[M/S Fellow|Fellow]]*.

## Atsauces

## Ārējās saites
* VV Line
1977. gada Latvijas čempionāts šahā

**1977. gada Latvijas šaha čempionāts** - Latvijas PSR 34. šaha čempionāts vīriešiem un Latvijas PSR 31. šaha čempionāts sievietēm.

## Turnīra gaita
Latvijas PSR 34. šaha čempionāts vīriešiem notika 1977. gadā Rīgā. Tā kā tolaik nepāra gados no Latvijas čempionātiem nevarēja kvalificēties PSRS šaha čempionāta atlases turnīriem, tad tika nolemts veikt eksperimentu - pirmoreiz sarīkot Latvijas čempionātus pēc Šveices sistēmas 13 kārtās. Turnīrā varēja piedalīties dalībnieki, kuri bija vismaz meistarkandidāti šahā. Arī laika kontrole bija tiem laikiem eksperimentāla - 1,5 stunda uz 36 gājieniem un pusstunda līdz partijas beigām. Tomēr visi eksperimenti neliedza Alvim Vītoliņam vairāk nekā pārliecinoši aizstāvēt savu čempiona nosaukumu. Kopvērtējumā viņš par 2 punktiem apsteidza savus tuvākos sekotājus Ļevu Gutmanu un Juzefu Petkēviču. Vītoliņam tas bija trešais Latvijas PSR čempiona tituls. Labāk nekā iepriekšējos čempionātos nospēlēja Edvīns Ķeņģis, kas pakāpās uz 5. vietu. Jāatzīmē arī talantīgā Aleksandra Voitkēviča debija Latvijas čempionātos.

Latvijas PSR 31. šaha čempionāts sievietēm notika 1977. gadā Rīgā. Arī sievietēm turnīrs tika rīkots pēc līdzīgas sistēmas kā vīriešiem, vienīgi dalībnieču bija mazāk un kārtu skaits bija tikai 10. Arī cīņa ritēja daudz spraigāk nekā vīriešu turnīrā. Līderes bieži mainījās, tomēr finišā pārāka bija pieredzejusī Astra Klovāne, kas apsteidza Astru Ozolu (Goldmani), Ļubovu Fišmani un samērā negaidīti augstu vietu ieņēmušo Andu Šafransku. Tas bija Klovānes sestais Latvijas PSR čempiones tituls.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Atsauces

## Ārējās saites
*  1977. gada Latvijas PSR 34. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1977.
Versaļa

**Versaļa** (, ) ir pilsēta Francijā, Ivelīnas departamenta administratīvais centrs, Ildefransas reģionā, aptuveni 17 km no Parīzes centra. 

Pazīstama ar to, ka tajā atrodas Versaļas pils, kur no 1682. līdz 1789. gadam dzīvoja Francijas karaļi. Šajā laikā Versaļa *[[de facto]]* bija Francijas galvaspilsēta. Pilsēta ir slavena arī ar Parīzes miera konferencē izstrādāto un šeit parakstīto Versaļas līgumu, ar kuru beidzās Pirmais pasaules karš. 2009. gadā Versaļā dzīvoja 86,5 tūkstoši iedzīvotāju.

## Atsauces

## Ārējās saites
1978. gada Latvijas čempionāts šahā

**1978. gada Latvijas šaha čempionāts** - Latvijas PSR 35. šaha čempionāts vīriešiem un Latvijas PSR 32. šaha čempionāts sievietēm.

## Turnīra gaita
Latvijas PSR 35. šaha čempionāts vīriešiem notika no 1. līdz 25. februārim 1978. gadā Rīgā. Turnīrs noritēja diezgan miermīlīgi, pirmo četru vietu ieguvēji to pabeidza bez zaudējumiem, uzvaras vācot pret turnīra lejasdaļas dalībniekiem. Savu pārākumu trešo gadu pēc kārtas apliecināja Alvis Vītoliņš, kas par punktu apsteidza Jāni Klovānu. Vītoliņam tas bija ceturtais Latvijas PSR čempiona tituls.

Latvijas PSR 32. šaha čempionāts sievietēm notika 1978. gadā Rīgā. Atšķirībā no vīriešiem turnīrs sievietēm noritēja bez kompromisiem - nevienai no dalībniecēm neizdevās izvairīties no zaudējumiem. Savu otro uzvaru pēc kārtas čempionātos izcīnīja Astra Klovāne, tādējādi kļūstot par septiņkārtēju Latvijas PSR čempioni. Otrā palika strauji progresējošā Anda Šafranska, kas apsteidza savas daudz pieredzējušākās konkurentes.

## Latvijas vīriešu šaha čempionāta turnīra tabula
:

## Latvijas sieviešu šaha čempionāta turnīra tabula
:

## Ārējās saites
*  1978. gada Latvijas PSR 35. čempionāta šahā vīriešiem turnīra tabula un partijas

## Literatūra
* N.Žuravļevs, I.Dulbergs, G.Kuzmičovs "Latvijas šahistu jaunrade", Rīga, Avots, 1980.
* Žurnāls "Šahs", Rīga, 1978.
Hipiji

thumb|Mūsdienu hipijs Krievijā 2005. gadā
**Hipiji** ir subkultūra un jauniešu kustība, kas izveidojās ASV 1960. gadu vidū un vēlāk izplatījās pārējā pasaulē. Etimoloģiski termins "hipijs" ir cēlies no vārda "hipsteris", ar ko tajā laikā apzīmēja bītņikus. Agrīnie hipiji pauda zudušās "bītņiku" paaudzes kontrkultūras vērtības, veidoja kolektīvus, klausījās psihedēlisko roku, centās īstenot seksuālo revolūciju un daudzi izmantoja dažādas substances, kā marihuānu, LSD un maģiskās sēnes, lai nonāktu citos apziņas stāvokļos.

## Filozofija
Hipiju filozofija saistās ar pozitīvu attieksmi pret garīgām lietām. Hipiji iestājas par pacifismu, altruismu, mīlestību un brīvu seksuālo attiecību veidošanu, bet negatīvi attiecas pret karu un autoritatīvu varu. Tāpat hipiji atbalsta dzīvesveidu, kas saistīts ar "atgriešanos pie dabas", viņu apģērbs un dzīvesvietas bieži tika veidotas krāsainos un košos toņos, tāpēc dažkārt hipijus sauc par *puķu bērniem*.

Nozīmīgākie pasākumi, kas ir cieši saistīti ar hipiju subkultūru, bija Mīlestības vasara (*Summer of Love*) 1967. gadā un Vudstokas festivāls 1969. gadā.

## Skatīt arī
* Pacifisms

## Ārējās saites
2001. gada UCI šosejas riteņbraukšanas Pasaules kauss

**2001. gada [[UCI šosejas riteņbraukšanas Pasaules kauss]]** bija trīspadsmitā UCI Pasaules kausa sezona.

## Sacensības

## Rezultāti
### Braucēji

### Komandas

## Atsauces